section_heading: Podaci
paragraph_text: Album, koji se naziva imenom izvođačice (zapravo je bezimen - na promotivnim materijalima i omotu CD i MC izdanja stoji samo Natali Dizdar), nastajao je u dugom periodu nakon završetka reality showa Story SuperNova Music Talents početkom 2004. do svibnja 2005. Na stvaranju albuma sudjelovali su neki od najcjenjenijih producenata i glazbenika na hrvatskoj sceni: Gordan Muratović Coki (ex-Jinx), Saša Ljiljak (Yammat), Petar Beluhan (Mayales), Arsen Dedić, Zvonimir Mintas, Davor Viduka, Marta Muždalo, Boško Petrović, te mnogi drugi, a sama Natali napisala je tekst za nekoliko pjesama i sudjelovala u aranžmanu (za aranžman pjesme "Ne daj" nominirana je za nagradu Porin, zajedno s Gordanom Muratovićem i Davorom Vidukom).